Вялікі Заб

Вялікі Заб (араб. نهر الزاب الكبير‎, турэцк.: Zap suyu, курд.: زێ) — рака на ўсходзе Турцыі і ў Іраку, левы прыток ракі Тыгр. Даўжыня ракі 473 км. Плошча вадазбору 26 200 км². Сярэдні расход вады каля 400 м³/с. Выток ракі знаходзіцца на заходніх адгор’ях гор Катур. Працякае па гарах і раўнінах Курдыстана. Жыўленне ракі дажджавое і снегавое. Вада ракі выкарыстоўваецца на арашэнне. Літаратура Большой Заб // Географический энциклопедический словарь: Географические названия / Гл. ред А. Ф. Трёшников; Ред. кол.: Э. Б. Алаев, П. М. Алампиев, А. Г. Воронов и др.. — М.: Сов. энциклопедия, 1983. — С. 68. — 538 с. — 100 000 экз. (руск.) Большой Заб // Большая советская энциклопедия : ([в 30 т.]) / гл. ред. А. М. Прохоров. — 3-е изд.. — М. : Советская энциклопедия, 1969—1978. (руск.)